**SPRÁVA O  ÚČASTI VEREJNOSTI NA TVORBE PRÁVNEHO PREDPISU**

Verejnosť bola o príprave Návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony informovaná prostredníctvom predbežnej informácie č. PI/2018/301, ktorá bola zverejnená v informačnom systéme verejnej správy Slov – Lex.

K predbežnej informácii č. PI/2018/301 neboli v rámci procesu pripomienkovania predbežnej informácie zo strany verejnosti predložené k vecnému zámeru žiadne pripomienky ani návrhy.

Predložené boli požiadavky Slovenskej lekárnickej komory nad rámec vecného zámeru právnej úpravy, a to:

* požiadavka na úpravu úlohy stavovskej organizácie,
* zvýšenie poplatku za registráciu zdravotníckeho pracovníka z 13 eur na 20 eur,
* zvýšenie ročného poplatku za vedenie registra a jeho priebežnú aktualizáciu z 15 eur na 25 eur,
* vylúčenie držiteľa licencie na výkon zdravotníckeho povolania a držiteľa licencie na výkon činnosti odborného zástupcu ako samostatne zárobkovo činnej osoby.

Ministerstvo zdravotníctva Slovenskej republiky neakceptovalo predložené návrhy na zvyšovanie poplatkov pre zdravotníckych pracovníkov a úpravu úloh stavovskej organizácií.